stanford-oval/wikipedia huggingface dataset:
חוזה לטובת אדם שלישי
הערות שוליים

↑  חוק החוזים (חלק כללי) התשל"ג-1972, ס"ח 118.
↑  גבריאלה שלו דיני חוזים - החלק הכללי 583-582 (התשס"ה); ע"א 253/82 חושי נ' הטכניון - מכון טכנולוגי לישראל, פ"ד לח(1) 640, 643 (1984).
↑  שלו, בעמ' 585–586.
↑  דניאל פרידמן ונילי כהן חוזים כרך ג 159–160 (1991).
↑  ס' 139(ב) להצעת חוק דיני ממונות, התשע"א-2011, ה"ח הממשלה 700.
↑  ס' 5(ב) ו-(ג) לחוק המתנה, התשכ"ח-1968, ס"ח 102; סעיף 182 להצעת חוק דיני ממונות.
↑  שלו, בעמ' 604–613.
↑  סעיף 48 לחוק החוזים (חלק כללי).
↑  סעיף 1(א) לחוק החוזים (תרופות בשל הפרת חוזה), תשל"א-1970
| דיני חוזים |
| --- | --- | --- |
| עקרונות יסוד | חופש החוזים • חוזים יש לקיים • תום לב |  |
| סוגי חוזים | חוזה אחיד • חוזה יחס • חוזה לטובת אדם שלישי • חוזה אופציה |  |
| פגמים בכריתת חוזה | חוזה למראית עין • טעות • טעות בחוזה (משפט עברי) • הטעיה • כפייה • עושק |  |
| מונחים נוספים | הצעה • זיכרון דברים • הסכם מכללא • הסכם ג'נטלמני • טעות סופר • כוח עליון |  |
הבהרה: המידע בוויקיפדיה נועד להעשרה בלבד ואין לראות בו ייעוץ משפטי.
ועדת החירום של מדעני האטום

ועדת החירום של מדעני האטום (Emergency Committee of Atomic Scientists) נוסדה על ידי אלברט איינשטיין ולאו סילארד ב-1946. מטרתה הייתה להזהיר את הציבור מהסכנות הכרוכות בפיתוח פצצות האטום, לקדם שימוש באנרגיה אטומית שלא לצורכי לחימה ובסופו של דבר להתקדם לעבר שלום עולמי, אשר נראה בזמנו כאפשרות היחידה למנוע שימוש נוסף בפצצת אטום.
אלברט איינשטיין
הוועדה הוקמה לאחר שליחת "עצומת סילארד" (1945)  אל נשיא ארצות הברית, הארי טרומן, שבאה לגנות שימוש בפצצת האטום על בסיס מוסר ונחתמה על ידי 68 מדענים אשר עבדו על פרויקט מנהטן. רוב המדענים אשר עבדו על הפרויקט לא ידעו, בזמנו, מה הם יוצרים.
הוועדה התבססה על שמונה חברי מנהלה אמונים, אשר היו:
אלברט איינשטיין - יושב ראש
הרולד יורי - סגן יושב ראש
הנס בתה
ט. ר. הוגנס
פיליפ מורס
לינוס פאולינג
לאו סילארד
ויקטור וייסקופף
מחצית מהחברים עבדו באופן ישיר בפרויקט מנהטן וכולם היו מעורבים בדרך זו או אחרת בפיתוח פצצת האטום הראשונה.
מספר חברים בוועדה קיימו סיבוב הרצאות להעברת מסר השלום של הוועדה.
הם יצרו חומרי פרסום, כולל את אחד מהסרטים הראשונים שדימו את עולמנו לאחר מלחמה גרעינית.
הוועדה הייתה מאוד פעילה בהשמעת קולה בהתנגדות לפיתוח פצצת המימן הראשונה.
הוועדה הייתה פעילה ארבע שנים, עד 1950. לאחר מכן ננטשה באופן מדורג, אף על פי שרוב החברים המשיכו במאבקם כדי למנוע מלחמה גרעינית והשתתפו בועידות פגוואש בנושא מדע ועניינים בינלאומיים.
חלום בתכלת שחור

| --- | --- |
עטיפת הספר
עטיפת הספר
 מידע כללי
 מאת:  יפתח ספקטור
 שפת המקור:  עברית
 סוגה:  רומן, מלחמה
 הוצאה
 הוצאה:  כתר ספרים
 תאריך הוצאה:  1991
 מספר עמודים:  223
חלום בתכלת־שחור הוא ספר פרוזה מאת יפתח ספקטור, תת-אלוף בדימוס בצה"ל, ששירת כטייס קרב והיה אלוף הפלות שלזכותו הפלת 12 מטוסי אויב ונחשב על ידי רבים לאחד מטייסי הקרב הטובים ששירתו אי פעם בחיל האוויר הישראלי. הרומן מבוסס על חוויותיו כמפקד טייסת מטוסי "פנטום", טייסת אבירי הזנב הכתום במלחמת יום הכיפורים, ובכלל זה במהלך מבצע תגר, מבצע דוגמן 5, והפצצת המטכ"ל הסורי בדמשק.
עלילת הספר

גיבור הספר, בן דמותו של ספקטור, הוא שאול טולדאנו, מפקד טייסת מטוסי פנטום, הנדרש לפקד עליה במהלך מלחמת יום הכיפורים.
טולדאנו נדרש להתמודד, לפקד ולהוביל את הטייסת בתוך המפולת הקשה שאליה נקלעה. ההלם שחוו טולדאנו ואנשיו בפרוץ המלחמה, כמו גם הבלבול העמוק שבו היה שרוי הפיקוד הבכיר של חיל האוויר. בשנים שקדמו למלחמה, על בסיס ההצלחה הגדולה במלחמת ששת הימים, תכנן החיל תוכנית מורכבת, הפעם כדי להתמודד עם אתגר מערך ההגנה האווירית היעיל שרכשו סוריה ומצרים. הטייסות אומנו כדי שיוכלו לפעול בתיאום מושלם בין מאות מטוסים וגובשה תפיסה מבצעית מקיפה. במלחמה התברר שהתפיסה המבצעית אינה מתאימה, וטולדאנו, כמו מפקדי טייסות נוספים, נדרש לאלתר.
אחד האירועים המרכזיים בספר הוא משימה שמוטלת על הטייסת של טולדאנו ועל הטייסת שבפיקוד אפי בן־דוד, לתקוף את בניין המפקדה הסורית, בלב העיר דמשק. הטייסת של טולדאנו לא ביצעה את המשימה, משום שהם לא הצליחו לאתר נתיב בינות העננים לעבר דמשק. בעודם טסים חזרה שמע טולדאנו בקשר כי הטייסת של בן־דוד הצליחה ותקפה את היעד.
בשנת 1992 זכה הספר בפרס יצחק שדה לספרות צבאית.
הערות שוליים

↑  נרי ליבנה, הסירובניק, באתר הארץ, 4 בדצמבר 2007
↑  אנשיל פפר, חיל האוויר העניק אות הוקרה לטייס הסרבן תת אלוף יפתח ספקטור, שהודח מתפקידו, באתר הארץ, 5 בפברואר 2010
↑  ניר בן זקן ועופרי רז, רק מטוסינו שבו בשלום לבסיסם, באתר ynet, 21 בספטמבר 2015.
↑  יפתח ספקטור, חלום בתכלת־שחור, כתר ספרים, 1991, עמוד 9, "מסביבו משתוללת מלחמה. והיום שלו התחיל בהשכמה, כשהוא טס בראש תריסר מפציצי־קרב מטיפוס פנטום, "קורנס" בשפתו, מתגנב אתם נמוך ושקט וחודר לעומק מצרים ומגיע לפני עלות האור לשדה התעופה צביחה, והם מתנפלים בחמת רצח על השדה, והתבקעויות מאה פצצותיהם מאירות כמו הבזקי מצלמה את הקרקע ואת גחונות המטוסים המהירים".
↑  גל פרל, "בכל מקרה ניתן הכול, ניתן כל מה שנוכל לתת", הבלוג על הכוונת, ‏ 17 ביוני 2020.
↑  יפתח ספקטור, חלום בתכלת־שחור, כתר ספרים, 1991, עמוד 12, "והנה כשבאה השעה התנפצו הכלים, והפיקוד שולח את אנשיו לחטוף מפות ולרוץ מהר למטוסים, להניע ולזנק, נוסח "תפוס כפי יכולתך". בלי תדריך, בלי הכנות, מתוך זלזול גמור במאות הפרטים ההכרחיים לביצוע "אופרציה" מוצלחת?!".
↑  יפתח ספקטור, חלום בתכלת־שחור, כתר ספרים, 1991, עמוד 83, "מתבהר שזוהי הטייסת של אפי, הרי זהו הנווט האמריקני שלהם. ועכשיו אפי בעצמו נכנס לרדיו בקול פוקד, וטולדאנו יודע: אפי נמצא בדמשק! הוא והמבנה שלו תוקפים, מפציצים ומבצעים את המשימה. ואלי משלם את המחיר שהוא עצמן, טולדאנו, לא ישלם".
↑  אסתי סגל, ‏הנסיך הקטן חזר אל כוכבו, באתר גלובס, 26 באוגוסט 2009.
וסילי קליוצ'בסקי

| --- | --- |

תמונה משנת 1893
 לידה:  16 בינואר 1841 (יוליאני) כפר ווסקרסנובקה, פלך פנזה, רוסיה, האימפריה הרוסית 
 פטירה:  12 במאי 1911 (יוליאני) (בגיל 70) מוסקבה, האימפריה הרוסית 
 שם לידה:  Василий Осипович Ключевский 
 ענף מדעי:  היסטוריה, היסטוריה של רוסיה 
 מקום קבורה:  בית הקברות דונסקויה החדש 
 מקום לימודים:  הפקולטה להיסטוריה ופילולוגיה של אוניברסיטת מוסקבה 
 מנחה לדוקטורט:  פיודור בוסלאייב, סטפאן יישבסקי, סרגיי סולוביוב 
 מוסדות:  האוניברסיטה הקיסרית של מוסקבה  בית הספר הצבאי אלכסנדרוב 
 תלמידי דוקטורט:  Sergei Bakhrushin, Matvey Lyubavsky, Mikhail Bogoslovsky, Vladimir Picheta 
 
וסילי אוסיפוביץ' קליוצ'בסקי (ברוסית:Василий Осипович Ключевский, ‏ 28 בינואר 1841 הכפר ווסקרסנובקה, פלך פנזה – 25 במאי 1911מוסקבה) היה היסטוריון רוסי. היה לצד ניקולאי קרמזין וסרגיי סולוביוב אחד משלישיית ההיסטוריונים הרוסים החשובים ביותר בתקופת האימפריה הרוסית. פעל במחצית השנייה של המאה ה-19 ותחילת המאה ה-20. להבדיל מקודמיו, היה ממוצא חברתי צנוע, בן של כומר כפרי רוסי מאזור פנזה. הוא למד אצל סרגיי סולוביוב באוניברסיטת מוסקבה וירש ממנו בשנת 1879 את הקתדרה להיסטוריה רוסית אותה ניהל עד יום מותו.
פרסומיו החשובים הראשונים היו מאמר על הפעילות הכלכלית של מנזר סולובצקי (באיי סולובקי בים הלבן) (1867) ועבודת המסטר שלו על ההגיוגרפיה הרוסית בימי הביניים - "חיי הקדושים ברוסיה הישנה" (1871).
קליוצ'בסקי היה ההיסטוריון הרוסי הראשון שהעביר את נקודת המבט ההיסטורית מתפקיד המנהיגים והגורמים הפוליטיים והחברתיים אל הגורמים הכלכליים והגאוגרפיים. התעניין במיוחד בתהליך ההתיישבות הרוסית באירופה, בסיביר ובמזרח אסיה. בשנת 1882 פרסם עבודת הדוקטורט על הדומה של הבויארים, שבה הציג את השקפתו על המדינה כתוצר שיתוף הפעולה בין מעמדות שונים בחברה.
יצירתו הראשית היה הקורס להיסטוריה הרוסית בחמישה כרכים שפורסם בשנים 1904–1922 שתורגם בשפות רבות, כולל בעברית.
קליוצ'בסקי היה חבר באקדמיה הרוסית למדעים.
בהרצאה של וסילי קליוצ'בסקי, ציור מאת לאוניד פסטרנק משנת 1909
בעשור האחרון לחייו בילה קליוצ'בסקי בהכנת הגרסה המודפסת של הרצאותיו. נמשך גם לחיים הפוליטיים והצטרף למפלגה הדמוקרטית החוקתית (ה"קדטים").
מקסים גורקי רשם ציטטה מלב טולסטוי לגביו:
קרמזין כתב עבור הצאר, סולוביוב כתב באריכות מיגעת וקליוצ'בסקי כתב להנאתו
הנצחה

פברואר 1966 - לרגל מלאת 125 שנה להולדתו, רחוב פופובקה בעיר פנזה, שבו בילה קליוצ'בסקי את ילדותו ונעוריו (1861-1851) נקרא על שמו
1991 - לרגל מלאת 150 שנה להולדתו, נחנך מוזיאון קליוצ'בסקי ברחוב קליוצ'בסקי 66 בפנזה. המוזיאון כולל שני בתי עץ בעלי קומה אחת. אחד מהם, בית המשפחה, שבו חי ההיסטוריון בילדותו, ובית שכניו, משפחת שבירב. שני הבתים מחוברים באמצעות מעבר פנימי.
1991 - בכפר הולדתו ווסקרסנובקה בנפת פנזה, מחוז פנזה, ברוסיה, נחנך בשטח בית ספר פסל פרוטומה ולוח זיכרון לזכרו.
1991 - נקרא על שמו כוכב לכת קטן מס. 4560 שהתגלה באותה שנה במרכז לכוכבי לכת קטנים במצפה האסטרופיזי הסמיתסוניאני בארצות הברית
1994 - האקדמיה הרוסית למדעים הקימה את פרס קליוצ'בסקי על יצירות בתחום ההיסטוריה של רוסיה.
11 באוקטובר 2008 בעיר פנזה הוקמה אנדרטה לזכרו מאת הפסל ו. יו. קוזנצוב
לרגל מלאת 175 שנה להולדתו - ב-16 בדצמבר 2016 בית ספר התיכון מס. 28 בפנזה נקרא על שמו.
כתביו

«Сказания иностранцев о Московском государстве» (1866, ברשת)
(עדויות זרים על המדינה המוסקבאית)
«Хозяйственная деятельность Соловецкого монастыря в Беломорском крае» (1867)
(הפעילות הכלכלית של המנזר סולובצקי במחוז בלומורסק)
«Церковь по отношению к умственному развитию древней Руси» (рецензия на книгу А. П. Щапова) (1870) (הכנסייה ביחס להתפתחות האינטלקטואלית של רוסיה הקדומה)
«Древнерусские жития святых» (1871, ברשת)
("חיי הקדושים" ברוסיה הקדומה) - עבודת מסטר
«Псковские споры» (1872 (הפולמוסים בפסקוב)
«Сказание о чудесах Владимирской иконы Божьей Матери» (1878)
(סיפור הניסים של איקונת אם האלהים מוולדימיר)
«Боярская Дума древней Руси» (1880—1881)
(הדומה של הבויארים ברוסיה הקדומה) - עבודת דוקטורט
«Русский рубль XVI—XVIII вв. в его отношении к нынешнему» (1884)
(הרובל הרוסי במאות ה-16–18 ביחסו לרובל של היום)
«Происхождение крепостного права в России» (1885)
(מקור הצמיתות ברוסיה)
«Подушная подать и отмена холопства в России» (1886)
(מס הגולגולת ושחרור החולופים ברוסיה)
«Евгений Онегин и его предки» (1887) (יבגני אונגין ואבותיו)
«Состав представительства на земских соборах древней Руси» (1890) (הרכב הנציגים בזמסקי סובור ברוסיה הקדומה)
Курс русской истории в 5 ч = (,1904—1922. — 1146|,
;
Русская история.Полный курс лекций, 1993)
קורס שלם להיסטוריה הרוסית בחמישה חלקים
Курс русской истории. Собрание сочинений в девяти томах. М.: издательство) Мысль, 1987—1990. ב־4142 עמודים. (קורס להיסטוריה רוסית. אוסף הכתבים בתשעה כרכים, הוצאת מיסל, מוסקבה 1987–1990)
Исторические портреты. Деятели исторической мысли. / Сост., вступ. ст. и примеч. В. А. Александрова. —Изд-во «Правда», 1991. «Значение преподобного Сергия для русского народа и государства», «Добрые Люди древней Руси», «Характеристика царя Ивана Грозного», «Царь Алексей Михайлович», «Жизнь Петра Великого до начала Северной войны»; И. Н. Болтин, Н. М. Карамзин, Сергей Михайлович Соловьёв (אורכב 19.03.2009[Date mismatch] בארכיון Wayback Machine).
דיוקנאות היסטוריים. נציגים של החשיבה ההיסטורית - הערכית ו.א.אלכסנדרוב הוצאת פרבדה, מוסקבה 1991
("חשיבותו של סרגיי הקדוש מראדונז' עבור העם והמגינה הרוסית", "נדבנים ברוסיה הקדומה", "אפיוני הצאר איוואן האיום", "הצאר אלכסיי מיכאילוביץ'", חיי פיוטר הגדול עד להתחלת המלחמה הצפונית"
«Афоризмы. Исторические портреты и этюды. Дневники.» — М.: Мысль, 1993. .
«Древнерусские жития святых как исторический источник.» — М. 1871.
("אפוריזמים. דיוקנאות ומחקרים היסטוריים. יומנים" בהוצאת מיסל, מוסדקבה, 1993
История сословий в России. Лекции. — 1886 (рукопись)
(תולדות האחוזות הרוסיה. שיעורים. - כתב יד 1886)
בתרגום לעברית

"דברי ימי רוסיה" כרכי א, ב, ג, הוצאת הקיבוץ המאוחד - 1968 בתרגום מרוסית על ידי מנחם זלמן וולפובסקי וצבי ארד, עריכה מדעית של מיכאל קונפינו
הערות שוליים

↑  תאריכי הלידה והפטירה המובאים הם על פי הלוח הגרגוריאני, המקובל בימינו. על פי הלוח היוליאני, שהיה נהוג ברוסיה בתקופתו של קליוצ'בסקי, תאריך לידתו הוא 16 בינואר 1841, ותאריך פטירתו הוא 12 במאי 1911
↑  באתר ערוץ הטלוויזיה הרוסית "אקספרס"  11 באוקטובר 2008
↑  Penza school number 28 is named after Klyuchevsky
| --- | --- |
בקרת זהויות :  NLI: 987007306451605171  PLWABN: 9810604479605606  BIBSYS: 90573506  BNE: XX861837  BnF: cb122255254 (data)  CiNii: DA00333411  GND: 118926128  ISNI: 0000 0001 0927 4372  LCCN: n83147242  LNB: 000030216  NDL: 00445900  NKC: jo20000082158  NLA: 36153500  NLG: 304225  NLK: KAC200704086  NSK: 000175482  NTA: 070615403  RERO: 02-A000098652  SELIBR: 67585  SUDOC: 030939917  Trove: 1221013  VcBA: 495/159281  VIAF: 95326920   WorldCat (עם VIAF): 95326920
מונרו (לואיזיאנה)

מונרו (באנגלית: Monroe) היא בירת מחוז אואצ'יטה שבצפון-מזרח לואיזיאנה, ארצות הברית.
על פי מפקד התושבים משנת 2000 בעיר 53,107 תושבים.
העיר, השוכנת על שפת נהר אואצ'יטה, משמשת כמרכז מסחרי וחברתי לחקלאות המחוז.
בעיר נמצאת אוניברסיטת לואיזיאנה של מונרו וכן המטה הראשי של חברת "סנטוריטל תקשורת" - מספקיות התקשורת הגדולות בארצות הברית.
מצידו השני של נהר אואצ'יטה נמצאת העיר "מונרו המערבית", לעיתים קרובות מכנים את מונרו ומונרו המערבית כ"ערים התאומות של צפון-מזרח לואיזיאנה".
גאוגרפיה

על פי לשכת מרשם האוכלוסין של ארצות הברית, שטחה של העיר הוא 83.9 קמ"ר מתוכם 9.6 קמ"ר מים (11.46%).
היסטוריה

העיר נוסדה בשנת 1785 על ידי חייל צרפתי בשם חואן פיליול שקיבל את האדמה ממלך ספרד, שמה של העיר נלקח בשנת 1819 משם ספינת הקיטור "ג'יימס מונרו" - ספינת הקיטור הראשונה שהגיעה לשם. בשנת 1900 הפכה לעיר.
במהלך מלחמת האזרחים האמריקנית ספינות מלחמה של כוחות הקונפדרציה  התקיפו את העיר.
בשנת 1913 החל ג'וזף בידנהרן לגדל בביתו גן שנהיה לגן בוטני גדול ולמוזיאון, הפועלים גם כיום. (בידנהרן היה הראשון  שמכר קוקה-קולה בבקבוקים ולא בכוסות כמו שהיה נהוג לפני כן).
משרדי חברת התעופה "דלתא" בשנותיה הראשונות (1926-1941) היו במונרו עד להעברתם לאטלנטה, ג'ורג'יה. עקב כך עד לשנת 2004 חברת "דלתא" הפעילה קו טיסות ישיר לעיר למרות גודלה הקטן של העיר. הלוגו של "נמל התעופה האזורי של מונרו" הוא סמלה של "דלתא" עם הכיתוב: "מקום הולדתה של חברת דלתא".
דמוגרפיה

על פי מפקד התושבים של שנת 2000 העיר מונה 53,107 תושבים. בעיר 19,421 בתי אב, ו-12,157 משפחות. צפיפות האוכלוסין בעיר היא 714.9 איש לקמ"ר. בעיר 21,278 יחידות דיור בצפיפות של 286.5 לקמ"ר.
חורחה מרה

חורחה מרה פרס (בספרדית: Jorge Meré Pérez; נולד ב-17 באפריל 1997 באוביידו שבספרד) הוא כדורגלן ספרדי המשחק בעמדת הבלם בקבוצת קלוב אמריקה.
קריירת מועדונים

מרה הצטרף למחלקת הנוער של ספורטינג חיחון בשנת 2010 לאחר שעבר אליה ממחלקת הנוער של ריאל אוביידו. בעונת 2013/2014, כשהוא בן 16 בלבד, החל מרה לשחק בספורטינג חיחון ב', קבוצת המילואים של המועדון, ששיחקה בליגה הספרדית השלישית. ב-24 ביולי 2014 חתם מרה על חוזה חדש לחמש עונות במועדון, עם סעיף שחרור של 25 מיליון אירו.
ב-11 באפריל 2015 ערך מרה את הופעת הבכורה שלו בקבוצה הבוגרת של המועדון, בתיקו 1-1 נגד ריאל סרגוסה במסגרת הליגה הספרדית השנייה. הוא ערך חמש הופעות ליגה בעונת 2014/2015, בה חזר ספורטינג חיחון לליגת העל הספרדית לאחר שלוש שנות היעדרות. ב-23 בספטמבר ערך מרה את הופעת הבכורה שלו בליגת העל הספרדית, כששיחק 90 דקות בניצחון 1–2 על ראיו ואיקאנו במסגרת המחזור החמישי בליגה. הוא ערך 25 הופעות ליגה בעונת 2015/2016, בה ניצלה ספורטינג חיחון מירידת ליגה במחזור האחרון.
ביולי 2017 חתם מרה על חוזה לחמש עונות בפ.צ. קלן מהבונדסליגה תמורת דמי העברה של כתשעה מיליון אירו. מכירה זו היא הגבוהה ביותר בתולדות ספורטינג חיחון. בפברואר 2018 הבקיע מרה את שערו הראשון במדי קלן, בהפסד 2–3 לבורוסיה דורטמונד.
ב-18 בינואר 2022 חתם מרה בקלוב אמריקה מהליגה המקסיקנית.
קריירה בינלאומית

מרה יצג את נבחרות ספרד בכל שכבות הגיל, ואף זכה עם נבחרת ספרד עד גיל 19 באליפות אירופה עד גיל 19 לשנת 2015 שנערכה ביוון.
בחודש מאי 2016, כשהוא בן 19, זומן מרה לראשונה לסגל נבחרת ספרד הבוגרת לקראת משחק הידידות נגד נבחרת בוסניה והרצגובינה.
תארים

אליפות אירופה עד גיל 19 (1): 2015
הערות שוליים

↑  Julio y Meré, dos joyas en la zaga ante el Oviedo באתר Gol Average, ‏ 9 בדצמבר 2013 (בספרדית)
↑  El Sporting 'ata' a Jorge Meré: la nueva perla de Mareo באתר El Desmarque, ‏ 24 ביולי 2014 (בספרדית)
↑  Ni Zaragoza ni Sporting abandonan sus malas rachas באתר Marca, ‏ 11 באפריל 2015 (בספרדית)
↑  El Rayo sabe contemporizar ante un valiente Sporting באתר Marca, ‏ 23 בספטמבר 2015 (בספרדית)
↑  Spain see off Russia for seventh Under-19 crown באתר הרשמי של אופ"א, 19 ביולי 2015 (באנגלית)
↑  Jorge Meré vive su primer gran día con la selección באתר La Nueva Espana, ‏ 24 במאי 2016 (בספרדית)
מיני טבעת

תרשים פשוט של מין טבעת - כל אוכלוסייה יכולה להתרבות עם שכנותיה אך האוכלוסיות הקיצוניות (כדוגמת A וE) אינן יכולות להתרבות זו עם זו, אף אם אזור המחיה שלהן חופף מבחינה גאוגרפית.
מינֵי טבעת (באנגלית: Ring Species) הוא הכינוי המקובל לאוכלוסיות אורגניזמים קרובות מבחינה גנטית, המסודרות בטור מבחינה גאוגרפית (למשל התפשטות מאירופה לאסיה) או בטבעת (למשל סביב אגם גדול או לאורך קו המשווה מסביב לכדור הארץ). כל אוכלוסייה יכולה להזדווג וליצור צאצאים פוריים עם שכנותיה אך בין אוכלוסיות רחוקות יותר קיים בידוד רבייתי ולפיכך הן שייכות למינים שונים. הדבר מציב בעיה בפני הטקסונומים, המבקשים לחלק את עולם החי למינים נפרדים ומוגדרים היטב, אך מהווה את אחת העדויות החשובות התומכות בתורת האבולוציה.
הבעיה הטקסונומית

אחת ההגדרות למין בביולוגיה היא זו: אם שני פרטים מסוגלים להזדווג ולהעמיד צאצאים פוריים, הרי הם משתייכים לאותו מין, בין אם שייכים לאותה אוכלוסייה ובין אם הם שייכים לשתי אוכלוסיות שונות.
פרטים מאוכלוסייה אחת מתרבים, בדרך כלל, עם פרטים מאוכלוסייה קרובה, כשהללו נפגשים. לעיתים, מידת השונות הגנטית בין שתי אוכלוסיות הרחוקות זו מזו היא כה רבה, עד כי פרטים הנכללים בהן אינם מסוגלים להתרבות ביניהם, אף כי אוכלוסיות אחרות מהוות חיבור בין שתיהן.
לדוגמה: פרטים מאוכלוסייה A מסוגלים להעמיד צאצאים פוריים ביחד עם פרטים מאוכלוסייה B, ואילו פרטים מאוכלוסייה B מסוגלים להעמיד צאצאים פוריים ביחד עם פרטים מאוכלוסייה C. לעומת זאת, פרטים מאוכלוסייה C אינם מסוגלים להעמיד צאצאים פוריים ביחד עם פרטים מאוכלוסייה A, בשל המרחק הגנטי ביניהם.
לפיכך, פרטים מאוכלוסייה A ופרטים מאוכלוסייה C אינם משתייכים לאותו מין, אלא שפרטים מאוכלוסייה B מהווים חיבור גנטי ביניהם, ולכן כל האוכלוסיות משתייכות למין המוגדר כמין טבעת.
הבעיה הטקסונומית > השחפים בחצי הכדור הצפוני

דוגמה קלאסית למין טבעת שהייתה נפוצה למדי עד לאחרונה, היא השחפים המצויים בחצי הכדור הצפוני. שחף צפוני, המצוי באזור האיים הבריטיים, מתרבה עם שחף צפוני שמוצאו באמריקה הצפונית. כמו כן, השחף הצפוני האמריקני מתרבה עם שחף צפוני שמוצאו באזור מצר ברינג, ואילו זה מסוגל להתרבות עם שחף סיבירי המצוי בסיביר. שחף סיבירי מסוגל להתרבות גם עם שחף שחור "ערבות" המצוי בצפון אסיה. שחף שחור "ערבות" מתרבה עם שחף שחור אירופאי. ברם, שחף צפוני ושחף שחור אינם מסוגלים להתרבות ביניהם, ולכן משתייכים למינים שונים זה מזה.
מודל טבעתי זה היה מקובל בקרב אנשי המדע במשך שנים רבות, אך ב-2004 טענו חוקרים אירופאים שמודל זה מופשט מדי(הקישור אינו פעיל). על בסיס בדיקת דנ"א מיטוכונדריאלי גילו החוקרים שהמערכת סבוכה יותר, וכי ישנן אוכלוסיות שאינן שכנות זו לזו, אך הפרטים בהן מסוגלים להתרבות ביניהם. לעומת זאת, ישנן אוכלוסיות שכנות אשר הפרטים בהן אינם מסוגלים להתרבות ביניהם. החוקרים גם צופים ששחף שחור אירופאי ניצב על סף פלישה אקולוגית לאמריקה הצפונית, ואפשר שיוכל להתרבות עם פרטים של שחף  צפוני מאזור ברינג.
דוגמאות נוספות

דומאות קלאסיות נוספות למינים טבעתיים הן מין של עלווית (Phylloscopus trochiloides) היוצרות טבעת סביב ההימלאיה ומינים של סלמנדרה בסוג Ensatina סביב סנטרל ואלי בקליפורניה.
הנדבך האבולוציוני

מיני טבעת הם עדות לנכונותה של תורת האבולוציה ואחת מהעדויות היחידות, שאינן נסיבתיות, לקיומה של מקרואבולוציה (אבולוציה ברמות שמעל המין). בעוד הוכחת מיקרואבולוציה (אבולוציה ברמת המין) היא פשוטה ודורשת פרק זמן קצר יחסית על מנת להיווכח בנכונותה (לדוגמה: היכולת של חיידקים לרכוש תוך שנים אחדות עמידות לאנטיביוטיקה), הרי עדויות שאינן נסיבתיות למקרואבולוציה לא מצויות בשפע, עקב הזמן האבולוציוני הארוך שהן מצריכות. קיומם של מיני טבעת מאפשר לנו להיווכח כיצד אוכלוסיית המין מרחיבה את שטח המחיה שלה, ואט אט, בתהליך של ברירה טבעית או סחף גנטי, נוצר בידול בתוך אוכלוסיות המין עד להקמת מחסומים רבייתיים ביניהן ויצירת מינים חדשים.
ביקורת

מחקרים גנטים שנעשו בשנים האחרונות מטילים ספק בהנחה שהדוגמאות הקלאסיות של השחף, הסלמנדרה ועלווית הם אכן מינים טבעתיים. המחקרים מראים שלפחות בדוגמאות הנ"ל בחלק מהאוכלוסיות הסמוכות קיימים הבדלים גנטיים ניכרים המרמזים על בידוד גיאוגראפי בעבר. כלומר המינים התפתחו באופן קלאסי ללא רצף גאוגרפי ורק אחר כך תחומי המחיה התחברו לכדי רצף מחיה אחיד. עדויות אלו מרמזות שאם אכן קיימים מיני טבעת אמיתיים הם כנראה נדירים מאד.
הערות שוליים

↑  Coyne, Jerry. "There are no ring species". Why Evolution is True. נבדק ב-10 במרץ 2017. {{cite web}}:  (עזרה)
↑  Alcaide, M.; Scordato, E. S. C. (2014). "Genomic divergence in a ring species complex". Nature. 511: 83–85.{{cite journal}}:  תחזוקה - ציטוט: multiple names: authors list (link)
↑  Liebers, Dorit; Knijff, Peter de; Helbig, Andreas J. (2004). "The herring gull complex is not a ring species". Proc Biol Sci. 271 (1542): 893–901. doi:10.1098/rspb.2004.2679.
↑  Highton, R. (1998). "Is Ensatina eschscholtzii a ring species?". Herpetologica. 54: 254–278. JSTOR 3893431.
תרשים תפוצת השחפים בהמיספירה הצפונית של כדור הארץ. חץ סגול מציין יכולת רבייה בין שתי אוכלוסיות שחפים.
שחף כספי (בחזית) ושחף שחור (מאחור) - שני מינים עם הבדלים גנטיים ופיזיולוגיים ברורים
מייקל צ'אנג

| --- | --- |

צ'אנג, 12 באוגוסט 1994
 לידה:  22 בפברואר 1972 (בן 52) הובוקן, ניו ג'רזי
 מדינה:  ארצות הברית ארצות הברית
 מקום מגורים:  אורנג', קליפורניה, ארצות הברית
 גובה:  1.75 מטר
 יד חובטת:  ימין (חבטת גב יד בשתי הידיים)
 פעילות כמקצוען:  1988–2003 (כ־15 שנים)
 סה"כ פרסים שצבר:  19,145,632 דולר אמריקאי 
 יחידים
 מאזן קריירה:  662–312
 דירוג שיא:  2 (9 בספטמבר 1996)
 זכיות בטורנירים:  34
 זוגות
 מאזן קריירה:  11–33 
 דירוג שיא:  199 (19 באפריל 1993)
 שיאי גראנד סלאם
 זכיות 1
 אליפות אוסטרליה הפתוחה:  גמר (1996)
 אליפות צרפת הפתוחה:  זכייה (1989)
 וימבלדון:  רבע גמר (1994)
 אליפות ארצות הברית הפתוחה:  גמר (1996)
 
מייקל טה-פה צ'אנג (באנגלית: Michael Chang; נולד ב-22 בפברואר 1972) הוא טניסאי עבר אמריקאי. מבין הטניסאים הגברים, צ'אנג היה לצעיר ביותר אי פעם לזכות בתואר גראנד סלאם כשזכה באליפות צרפת הפתוחה ב-1989, כשהיה בן 17 וארבעה חודשים. צ'אנג, אשר נודע בזכות רוח הלחימה שלו ובשל מהירות תנועתו הגבוהה על המגרש, נחשב על ידי רבים כשחקן קו אחורי הגנתי מהטובים בכל הזמנים. צ'אנג גם הנהיג את חבטת גב-היד בשתי ידיים תוך כדי קפיצה, שנכנסה לעולם הטניס לראשונה, בזכותו.
במשך מספר שנים, במהלך שנות ה-90 של המאה ה-20, דורג צ'אנג בקביעות בטופ 10 של הסבב העולמי לגברים (ATP). בספטמבר 1996 הגיע לדירוג השיא בקריירה שלו, כשהעפיל למקום השני בדירוג העולמי.
ב-2008 נבחר צ'אנג להיכלל בהיכל התהילה של הטניס.
לאחר פרישתו ממשחק פעיל פנה צ'אנג לאימון, ונכון ליוני 2016 הוא מאמנו של קיי נישיקורי.
שנותיו הראשונות

צ'אנג נולד בהובוקן ניו ג'רזי ב-1972, בן לבטי (לבית טונג) ולג'ו. הוריו היגרו לארצות הברית מטאיוואן ב-1966 וב-1959, בהתאמה. השניים הכירו בארצות הברית, לאחר שידיד משותף הפגיש ביניהם. בטי נולדה בדלהי, הודו, כבִתו של מייקל טונג ששימש אז כדיפלומט מטעם הרפובליקה הסינית בהודו. מייקל שימש אז כמחוקק בבית המחוקקים החד-ביתי של טאיוואן וכיהן גם כשגריר בקמבודיה וברפובליקה הדומיניקנית/סנט וינסנט והגרנדינים, לצד משרות דיפלומטיות אחרות שמילא בין שנות ה-60 לשנות ה-80 של המאה ה-20. ג'ו נולד בשאוז'ו, סין, ועבר לטאיוואן בגיל שבע. שמו הסיני של מייקל נבחר על ידי ג'ו, ושמו האנגלי על ידי בטי (אשר העניקה לו את שמו של אביה).
לאחר שעברו מהובוקן שבניו ג'רזי לסיינט פול שבמינסוטה, שם למד מייקל טניס, עברה משפחת צ'אנג שוב, תחילה לפלסנטיה שבקליפורניה ולאחר מכן לאנסיניטאס, בקליפורניה גם כן, על מנת להרחיב את האפשרויות של מייקל ושל אחיו הגדול, קארל, להתפתח כטניסאים. בטי התפטרה מעבודתה ככימאית, על מנת שתוכל להצטרף למסעותיו של מייקל בטורנירים של הסבב העולמי לגברים (ATP). לאחר שטיפס למקום ה-163 בעולם, כשחקן בוגר בן 15, חווה צ'אנג צניחה דרמטית בציוניו בבית הספר התיכון סן דייגיטו, לאחר שלא ניגש לבחינות ה-GED‏ (General Educational Development, מבחני ההשכלה הכלליים, מקביל למבחני הבגרות בישראל) בפברואר 1988, על מנת לקדם את קריירת הטניס שלו. צ'אנג למד במשך שנה וחצי באוניברסיטת ביולה, אשר בלה מיראדה, קליפורניה. הוא מכהן בדירקטוריון של האוניברסיטה.